CELEX: 62009CN0553
Language: el
Date: 2009-12-23 00:00:00
Title: Υπόθεση C-553/09 P: Αναίρεση που άσκησε στις 23 Δεκεμβρίου 2009 η BCS SpA κατά της αποφάσεως που εξέδωσε το Πρωτοδικείο (όγδοο τμήμα) στις 28 Οκτωβρίου 2009 στην υπόθεση T-137/08, BCS SpA κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)

27.2.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 51/26
            
         Αναίρεση που άσκησε στις 23 Δεκεμβρίου 2009 η BCS SpA κατά της αποφάσεως που εξέδωσε το Πρωτοδικείο (όγδοο τμήμα) στις 28 Οκτωβρίου 2009 στην υπόθεση T-137/08, BCS SpA κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   (Υπόθεση C-553/09 P)
   2010/C 51/42
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσα: BCS SpA (εκπρόσωποι: M. Franzosi, V. Jandoli, F. Santonocito, avvocati)
   
      Αντίδικοι κατ’ αναίρεση: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), Deere & Company
   
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   
               —
            
            
               να ακυρώσει τις προσβαλλόμενες αποφάσεις·
            
         
               —
            
            
               να κηρύξει την ακυρότητα του κοινοτικού σήματος υπ’ αριθ. 63 289·
            
         
               —
            
            
               να καταδικάσει τον αντίδικο στα δικαστικά έξοδα.
            
         
      Λόγοι αναιρέσεως και κύρια επιχειρήματα
   
   Η αναιρεσείουσα προβάλλει ότι η αναιρεσιβαλλόμενη απόφαση πάσχει τα εξής νομικά σφάλματα:
   
               I.
            
            
               Το Πρωτοδικείο ερμήνευσε εσφαλμένως το άρθρο 7, παράγραφοι 1, στοιχείο β', και 3, του κανονισμού για το κοινοτικό σήμα (1), υποστηρίζοντας ότι η κτήση διακριτικού χαρακτήρα από ένα σημείο δεν εξαρτάται από την παρελθούσα και την νυν αποκλειστική χρήση του (επιπλέον, η εν λόγω χρήση δεν έχει αποδειχθεί· μάλιστα, στην ίδια απόφαση διαπιστώνεται ότι σε ορισμένες χώρες δεν γίνεται δεκτή η ύπαρξη τέτοιας χρήσης)·
            
         
               II.
            
            
               Το Πρωτοδικείο εφάρμοσε εσφαλμένως τα κριτήρια της κοινοτικής νομολογίας για τη διαπίστωση της κτήσεως διακριτικού χαρακτήρα, κατά παράβαση του άρθρου 7, παράγραφος 3, του κανονισμού για το κοινοτικό σήμα.
            
         Ως προς το σημείο Ι., η έλλειψη αποκλειστικής χρήσεως σε άλλα τμήματα της Κοινότητας αποδεικνύεται από δηλώσεις τρίτων στη Δανία και στην Ιρλανδία. Ειδικότερα, ελλείψει σαφούς συσχετισμού μεταξύ του συνδυασμού πράσινου και κίτρινου χρώματος και της Deere δεν μπορεί να γίνει δεκτό ότι το εν λόγω σημείο έχει αποκτήσει στις χώρες αυτές διακριτικό χαρακτήρα.
   Ως προς το σημείο ΙΙ., η BCS αμφισβητεί την ορθότητα των νομικών κριτηρίων που εφάρμοσε το Πρωτοδικείο σχετικά με τις αποδείξεις περί της δευτερογενούς εννοίας, διότι έρχονται σε σύγκρουση με τις αρχές που έχουν διατυπωθεί στην από μακρού υφιστάμενη νομολογία του Δικαστηρίου. Ειδικότερα, η διάρκεια της χρήσεως του σήματος της Deere, τα μερίδια αγοράς και ο όγκος πωλήσεων δεν μπορούν να θεωρηθούν ως στοιχεία που επαρκούν, θεωρούμενα μεμονωμένα, προς απόδειξη της κτήσεως δευτερογενούς εννοίας. Ιδίως δε, δεν μπορούν να αντισταθμίσουν την έλλειψη δημοσκοπήσεως (ή το αντιφατικό συμπέρασμα από τις δηλώσεις τρίτων), καθόσον αποτελούν αποδείξεις διαφορετικής φύσεως.
   Εν προκειμένω, το Πρωτοδικείο εσφαλμένως αγνόησε τις άμεσες αποδείξεις περί ελλείψεως διακριτικού χαρακτήρα του κοινοτικού σήματος υπ’ αριθ. 63 289 στην Ιρλανδία και στη Δανία.
   
      (1)  Κανονισμός (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ L 11, σ. 1), που αντικαταστάθηκε από τον κανονισμό (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (κωδικοποιημένη έκδοση)
   ΕΕ L 78, σ. 1